Exqrch/javanese-Komodo-pixelgpt huggingface dataset:
Sacara kimia/fisika, wangun struktur protéin didungkap kanthi kristalografi sinar-X utawa kanthi spektroskopi NMR, nanging rong métodhe iki banget ngentèkaké wektu lan rélatif larang
Sauntara iku, métodhe sekuensing protéin rélatif luwih gampang ndungkap sekuens asem amino protéin
Prédhiksi struktur protéin ngupaya ngramalaké struktur telung dhimènsi protéin dhedhasar sekuens asem aminoné (kanthi tembung liya, ngramalaké struktur tersier lan struktur sékundhèr dhedhasar struktur primer protéin)
Lumrahé, métodhe prédhiksi struktur protéin kang ana saiki bisa dikategoriaké dadi rong golongan, yaiku métodhe pamodhèlan protéin komparatif lan métodhe pamodhèlan "de novo"
Pamodhèlan protéin komparatif ("comparative protéin modelling") ngramalaké struktur sawijining protéin dhedhasar struktur protéin liya kang wis dingertèni
Salah siji panrapan métodhe iki yaiku pamodhèlan homologi ("homology modelling"), yaiku prédhiksi struktur tersier protéin dhedhasar pepadhan struktur primer protéin
Pamodhèlan homologi didhasaraké ing téyori yèn rong protéin kang homolog duwé struktur kang mèmper banget siji lan sijiné
Ing métodhe iki, struktur sawijining protéin (ingaran protéin target) ditemtokaké dhedhasar struktur protéin liya (protéin templat) kang wis dingertèni lan duwé kamèmperan sekuens karo protéin target mau
Saliyané iku, panrapan liya pamodhèlan komparatif yaiku protéin threading kang didhasaraké ing kamèmperan struktur tanpa kamèmperan sekuens primèr.
Latar wingking "protéin threading" yaiku struktur protéin luwih dikonservasi tinimbang sekuens protéin suwéné évolusi; laladan-laladan kang wigati kanggo fungsi protéin dipertahankan strukturé
Ing pandekatan iki, struktur kang paling kompatibel kanggo sawijining sekuens asem amino dipilih saka kabèh jinis struktur telung dhimènsi protéin kang ana
Métodhe-métodhe kang kagolong ing "protéin threading" ngupaya nemtokaké tingkat kompatibilitas mau
Ing pandekatan de novo utawa "ab initio", struktur protéin ditemtokaké saka sekuens primèré tanpa mbandhingaké karo struktur protéin liya
Ana akèh kamungelan ing pandekatan iki, umpamané kanthi nirokaké prosès panglipetan ("folding") protéin saka sekuens primèré dadi struktur tersieré (umpamané kanthi simulasi dinamika molekular), utawa kanthi optimisasi global fungsi ènergi protéin
Prosedur-prosedur iki luwih mbutuhaké prosès komputasi kang intens, saéngga saiki mung dipigunaaké nalika nemtokaké struktur protéin-protéin cilik
Sapérangan usaha wis dilakokaké kanggo ngatasi kakurangan sumber daya komputasi mau, umpamané kanthi superkomputer (umpamané superkomputer Blue Gene saka IBM) utawa komputasi kadistribusi ("distributed computing", umpamané proyèk Folding@home) uga komputasi grid
Ekspresi gen bisa ditemtokaké kanthi ngukur kadar mRNA kanthi manéka warna tèhnik (umpamané kanthi "microarray" utawa uga "Serial Analysis of Gene Expression" ["Analisis Serial Ekspresi Gen", SAGE])
Teknik-tèhnik mau lumrahé diterapaké ing analisis èksprèsi gen skala gedhé kang ngukur èksprèsi akèh gen (malah uga genom) lan ngasilaké data skala gedhé
Métodhe-métodhe panggolèkan data ("data mining") ditrepaké ing data mau supaya olèh pola-pola informatif
Minangka conto, métodhe-métodhe komparasi dipigunaaké kanggo mbandhingaké èksprèsi ing antarané gen-gen, sauntara métodhe-métodhe klastering ("clustering") dipigunaaké kanggo martisi data mau andhedhasar pepadhan èksprèsi gen
Saiki mata ajaran bioinformatika uga mata ajaran kanthi momotan bioinformatika wis diwulangaké ing sapérangan pawiyatan luhur ing Indonésia
Sekolah Èlmu lan Teknologi Hayati ITB nawakaké mata kuliah "Pengantar Bioinformatika" kanggo program Sarjana lan mata kuliah "Bioinformatika" kanggo program Pascasarjana
Fakultas Teknobiologi Universitas Atma Jaya, Jakarta nawakaké mata kuliah "Pengantar Bioinformatika"
Mata kuliah "Bioinformatika" diwulangaké ing Program Pascasarjana Kimia Fakultas MIPA Universitas Indonésia (UI), Jakarta
Mata kuliah "Proteomik lan Bioinformatika" kalebu ing kurikulum program S3 bioteknologi Universitas Gadjah Mada (UGM), Yogyakarta
Materi bioinformatika kalebu ing njeron silabus sapérangan mata kuliah kanggo program sarjana uga pascasarjana biokimia,biologi, lan bioteknologi ing Institut Pertanian Bogor (IPB)
Saliyané iku, riset-riset kang ngarah ing bioinformatika uga wis ditindakaké déning mahasiswa program S1 Èlmu Komputer uga program pascasarjana biologi sarta bioteknologi IPB
Riset bioinformatika protéin ditindakaké minangka péranganing aktivitas riset rékayasa protéin ing Laboratorium Rekayasa Protein, Pusat Panlitèn Bioteknologi Lembaga Èlmu Pangetauan Indonésia (LIPI), Cibinong, Bogor
Lembaga Biologi Molekul Eijkman, Jakarta, kanthi mirunggan nduwé laboratorium bioinformatika minangka fasilitas panunjang kagiyatan riseté
Saliyané iku, basis data sekuens DNA mikroorganisme asli Indonésia gèk dikembangaké ing UI.
Angkatan Pertahanan Israel Angkatan Pertahanan Israèl (basa Ibrani: צבא ההגנה לישראל "Tsva HaHagana LeYisrael" , "[Tentara] Angkatan kanggo Pertahanan Israèl"), kang sok dicekak nganggo cekakan basa Ibrani צה"ל Ts"a"h"a"l, utawa Tz"a"h"a"l, iku sebutan tumrap Israèl, kang dumadi saka Angkatan Dharat Israèl, Angkatan Udara Israèl lan Angkatan Sagara Israèl
sajeroning basa Inggris, cekakan kang kondhang ya iku IDF ("Israèli Defense Forces")
Angkatan Pertahanan Israèl diadegaké tanggal 14 Mèi 1948 ya iku wektu medegé nagara Israèl "kanggo nglindungi kang ndunungi Israèl lan nglawan kabèh wangun terorisme kang ngancam kauripan sadina-dina"
IDF nggantèkaké Haganah (mligi, cabang operasionalé, Palmach) minangka militèr permanen saka nagara Yahudi iki
Ing sajeroné uga gabung unsur-unsur sadurungé saka Brigade Yahudi kang perang ing sangisoré gendéra Karajan Manunggal ing mangsa Perang Donya II
Sawisé diwangun IDF, loro organisasi gerilya Yahudi, Etzel lan Lehi gabung karo IDF sajeroning sawijining konfederasi longgar, nanging diizinaké operasi kanthi independen ing sawenèh sèktor nganti pungkasané Perang Arab-Israèl 1948
Sawisé iku, kaloro organisasi iki dibubarké, lan anggota-anggotané disawijèkaké sajeroning IDF
IDF modhèren diwangun ing periode antara 1949 nganti taun 1956 liwat pengalaman saka konflik-konflik regional karo tangga-tanggané
IDF dumadi saka organisasi kaya kang kacetha ing ngisor iki: Organ kagandhèng
Organisasi ing ngisor iki makarya bebarengan karo IDF, nanging ora (utawa mung sapérangan) ana sajeroné struktur IDF.
Sagara Tengah Sagara Tengah, kadhangkala karan Sagara Mediterania ('Mediterrania' tegesé 'dharatan/nagari tengah') iku sagara antarbawana dumunung ing antarané Éropa ing sisih lor, Afrika ing sisih kidul lan Asia ing sisih wétan, nyakup wewengkon kang jembaré 2,5 yuta km²
Ing jaman biyèn, sagara iki minangka jalur lalu lintas kang ramé, kanggo perdaganan lan "pertukaran" budaya antara wong Mesir, Yunani Kuno, Romawi Kuno lan Timur Tengah
Sajarah Mediterania wigati kanggo mangertèni asal lan perkembangan Peradaban Kulon
Sagara Tengah dihubungaké menyang Samodra Atlantik déning Selat Gibraltar ing kulon, lan déning Sagara Marmara, Sagara Ireng, Selat Dardanella lan Bosporus, ing sisih wétan
Sagara Marmara racaké dianggep péranganing Sagara Tengah, déné Sagara Ireng ora
Terusan Suez gawéan manungsa ing kidul-wétan ngubungaké Sagara Tengah lan Sagara Abang
Pasang-surut ing Sagara Tengah sithik banget amarga gayutan kang mung sethithik karo samodra
Iklim Laut Tengah racaké mangsa adhem kang teles lan mangsa panas kang panas lan garing
Tetuwuhan spesial laladan iki ya iku zaitun, anggur, jeruk, "tangerine", lan "cork"
Pulo gedhé ing Sagara Tengah:
Petersburg ( (basa Ruslan: Санкт-Петербу́рг Sankt-Peterbúrg, antara taun 1914-24 karan Petrograd, antara taun 1924-91 karan Leningrad) iku kutha ing Ruslan
Petersburg saiki dadi pusat papréntahan kawasan Leningrad, sanadyan statusé minangka sawijining kutha fédheral
Kutha iki minangka kutha plabuhan ing pinggir Kali Neva lan Lempongan Finskiy
Sing ndunungi ana 4.661.219 jiwa (2002)
Ing tapel wates kutha ana punjul 40 kali lan kurang luwih 20 terusan banyu
Petersburg iku pusat indhustri wigati, èlmu, budaya lan duwé prusahaan kang gawé mesin, indhustri wesi waja, kimia, indhustri ènthèng lan bahan panganan
Kutha iki wis duwé sistem sepur ngisor lemah (metro) wiwit taun 1955
Pusat kuthané minangka Situs Warisan Donya UNESCO
Petersburg diadegaké déning Peter Agung ing taun 1703
Taun 1712-28 lan 1732-1918 dadi kutha krajan Ruslan
Panggonan pecahé revolusi Fèbruari lan Revolusi Oktober 1917
Wektu Perang Donya II kutha iki dikepung déning wadyabala Jerman sajeroning 900 dina (1941-44), nanging ora tau nyerah
Akèh institut panyelidikan ilmiah dumunung ing St
Petersburg, kalebu cabang Akademi Ilmu Ruslan, 43 perguruan tinggi antarané Universitas Nagara St
Petersburg, 16 teater (Mariinskiy, Teater Opera lan Balet, Teater Drama Gedhé), Perpustakaan Nasional Ruslan (ana sawatara manuskrip Melayu kalebu "Sajarah Melayu" kang digawa déning Laksamana I
Kruzenshtern ing pelayarané taun 1798), 47 musiyum: kang paling misuwur Hermitage kang sugih kolèksi lukisan, reca, permadani lsp
saka saidenging donya, Russky Muzey (Museum seni lukis Ruslan), Museum antropologi lan ètnologi (biyèn Kunstkammer) kanthi kolèksi étnografi Indonésia, Museum Memorial Pushkin
Saliyané iku, ana akèh panggonan nyengsemaké paninggalan jaman biyèn, antarané Reca Peter Agung (1782), Pura Mangsa Salju (1754-62), Bèntèng Petropalovskaya (1703), Taman Mangsa Panas, Gréja Isaakiy (1818-58)
Dianugerahi gelar Kutha Pahlawan (1945)
Ora adoh saka St
Petersburg dumunung kutha Petrodvorets kanthi Pura tsar lan taman kang kebak pancuran banyu.
Sagara Marmara Sagara Marmara (basa Turki: "Marmara Denizi", basa Yunani modhèren: "Μαρμαρα̃ Θάλασσα utawa Προποντίδα", uga dikenal minangka "Sagara Marmora") iku siji sagara pedhalaman kang ngubungaké Sagara Ireng menyang Sagara Aegea, lan misahaké Turki Asia karo Turki Éropah
Selat Bosporus ngubungaké sagara iki menyang Sagara Ireng lan Selat Dardanella menyang Sagara Aegea
Jembaré watara 11,350 km²
Ana 2 golongan pulo utama kang dikenal minangka Pulo Pangeran lan Pulo Marmara
Golongan pungkasan iki sugih kasil tambang marmer lan saka kéné iki asal jeneng Marmara ("marmaros" iku tembung Yunani kang tegesé marmer)
Propontis (Προποντίς, -ίδος < pro 'sadurungé' + pontos 'Sagara Ireng') ya iku jeneng kuna Yunani tumrap sagara iki.
Mossad Ha-Mossad le-Modiin ule-Tafkidim Meyuhadim (Ibrani: המוסד למודיעין ולתפקידים מיוחדים, "Institut Intelijen lan Operasi Khusus") iku sawijining dinas rahasia Israèl lan sok disingkat dadi Mossad
Operasiné mligi ngawasi bangsa-bangsa lan organisasi Arab ing saindhenging donya
Mossad minangka dinas intelijen kang dianggep momok déning donya Arab
Sepak terjangé sajeroning ngacak-acak nagari liya ndadèkaké organisasi iki diakoni minangka salah siji dinas intelijen paling apik lan paling suksès ing donya
Lembaga iki duwé tanggung jawab babagan intelijen, misi panyamaran, lan kontra teroris
Mossad uga tanggung jawab bab pamindahan warga Yahudi metu saka Suriah, Iran, lan Ethiopia
Agen-agené aktif sajeroning prosès pambentukan sawatara nagara kuminis ing kulon lan PBB
Mossad diwangun déning Mahamantri Israèl David ben Gurion tanggal 1 April 1951, saliyané kanggo intelijen militèr uga kanggo kontra intelijen (Shin Bet).
Pratélaning kutha ing Yunani Pratélan ing ngisor iki wujud pratélan kutha ing Yunani miturut abjad
A B C D E F G H I K L M N O P R S T V X Y Z Deleng uga
Daftar kutha ing Yunani (pedunung luwih saka 15.000 jiwa) Pratélan ing ngisor iki awujud pratélan kuth ing Yunani kanthi sing ndunungi punjul 15.000 jiwa
Angka populasi ora kalebu tlatah pinggiran.
Katerini Katerini (Grikenlan: Κατερίνη, jeneng lawas: Ekaterini, jeneng lawas ing basa Yunani: Αικατερίνη;) iku sawijining kutha ing Makedonia Tengah, Yunani, kutha krajan perfectur Pieria Kutha iki dumunung ing dhataran Pierian, antara Gunung Olympus lan Teluk Thermian, ana ing elevasi 14 m
Kutha iki duwé populasi 56,576 jiwa (miturut sènsus taun 2001)
Kutha iki dumunung cedhak karo kutha Tesalonika, kutha gedhé dhéwé nomer loro ing Yunani
Bab iki ndadèkaké kauntungan tumrap tuwuhing kutha
Katerini bisa diaksès saka dalan gedhé Tesalonika–Atena GR-1/E75
Katerini minangka kutha jujugan plesiran amarga cedhak karo pasisir (6 km) lan cedhak karo sawatara situs arkéologi ya iku kutha kuna Dion abad ka-5 BC, lan Bèntèng Venesia, Platamon
Pasisir Korinos, Paralia lan Olympiaki Akti (utawa "Katerinoskala") ditekani déning turis internasional lan lokal ing sajeroning mangsa panas
Sikil Gunung Olympus lan kutha Litochoro, dumunung watara 20 kilomèter saka Katerini
Jeneng kutha iki saka jeneng Catherine saka Alexandria ("Agia Aikaterini"), sawijining martir Ortodoks kang urip ing abad ka-4 AD, kang dibébasaké déning Ottomans ing tanggal 16 Oktober, 1912
Sajeroning kakuwasan rejim Nazi Catherine dicekel déning wadyabala Jerman ing tanggal 14 April, 1941 lan dibébasaké telung taun sawisé iku
Katerini uga dadi rujukan kanggoné laguné Mikis Theodorakis: "To treno feugei stis okto" (Sepuré mangkat jam wolu) kanthi lirik karangan Manos Eleftheriou
Lagu iki isih populèr nganti saiki
Katerini iku markasé klub bal-balan Pierikos.
Acropolis Acropolis ing Atena utawa kondhang mung jeneng acropolis (kutha dhuwur, "Watu suci") iku sawijining monumèn awujud gumuk watu kang pucuké rata lan madeg antarané wangunan kuna Parthenon
Sanajan akèh Acropolis ing kutha liya saliyané ing Atena iki, nanging Acropolis ing Atena iki kang misuwur
Acropolis Atena iki dilebokaké ing Pratélan warisan budaya Éropah ing tanggal 26 Maret 2007
Acropolis iku wujud gumuk watu kang pucuké rata kang dhuwuré 150 mèter sakdhuwuré sagara
Panggonan iki uga dikenal minangka Cecropia, saka legendha manungsa ula, Kekrops utawa Cecrops, raja pisanan Atena
Dalan menyang Acropolis wujud gerbang kang karan Propylaea
Ing sisih kidulé gerbang ana kuil cilik ya iku Kuil Nike
Sawijining reca Athena saka tembaga, karya Phidias, asliné madeg ing tengah-tengah
Ing tengahé Acropolis ana wangunan Parthenon utawa Kuil Athena Parthenos (Athena sang perawan)
Ing sisih wétan gerbang lan ing sisih loré Parthenon ana kuil kang jenengé Erechtheum
Sisih kidul arena uga ana sisa-sisa teater kabuka Theatre Dionysus
Ora adoh saka kana dumunung Theatre Herodes Atticus kang lagi dirékonstruksi.
Parthenon Parthenon, (Yunani kuna: Παρθενών) iku kuil kang diwangun kanggo Déwi Yunani Athena, pelindhung Atena, ing abad kaping 5 SM ing sadhuwuré Acropolis
Wangunan iki minangka wangunan wigati kang isih ana wiwit jaman Yunani Klasik, lumrahé dianggep puncaké pembangunan "Doric order"
Reca-reca kang dadi pepaès ing papan iki dianggep salah siji karya pinunjul saka seni Yunani kuna
Parthenon dianggep simbul abadi saka Yunani kuna lan simbul dhémokrasi ing Atena, lan minangka salah siji saka monumèn kang gedhé dhéwé ing donya
Mantri Kabudayan Yunani anyar iki lagi sengkut ngayahi program rèstorasi lan rékonstruksi monumèn iki
Parthenon (anyar) iku ngganti kuil Atena kang luwih lawas ya iku, kang karan "Pre-Parthenon" utawa Parthenon lawas, kang rusak sajeroning serangan Pèrsi ing taun 480 BC
Kayadéné kuil-kuil Yunani liyané, Parthenon kanggo gudhang rajabrana ("treasury"), lan sawijining wektu tau dadi gudhang rajabranané "Delian League", kang sabanjuré dadi Kakaisaran Athenian
Ing abad kaping 6 M, Parthenon diowahi dadi gréja Kristen pasembahan marang Perawan Maria
Ing jaman kakuwasan Ottoman, panggonan iki banjur dianggo masjid, ing wiwitan taun 1460, lan malah duwé menara
Ing tanggal 28 September 1687, pasadiyan amunisi Ottoman njeblug déning pengeboman Venesia
Akibat jeblugan mau ndadèkaké rusaking Parthenon lan reca-reca ing panggonan iki
Ing taun 1806, Thomas Bruce, 7th Earl saka Elgin njupuk sawatara reca kang sisa, kanthi idin saka Ottoman
Reca-reca iki, kang saiki dikenal minangka Elgin utawa Marmer Parthenon, ing taun 1816 didol marang British Museum ing London, lan dipajang nganti saiki
Pamaréntah Yunani nyoba njaluk bali reca iku nanging durung kasil.
Griki Kuna Yunani kuna tegesé pèriode Sajarah Yunani ing Èra Klasik, kang yakuwi wiwit saka 750 SM (pèriode archaic) nganti 146 BC (panaklukan Romawi)
Jaman iki dianggep dadi budaya "seminal" (nggawa owah-owahan) kang dadi dhasaré peradaban bangsa kulon
Budaya Yunai duwé prabawa kang kuwat tumrap Kakaisaran Romawi, kang nggawa kabudayan iki menyang Éropa
Peradaban Yunani kuna duwé prabawa wigati marang basa, pulitik, sistem pendhidhikan, filsafat, sains, lan seni, mbangkitaké Renaissance ing Éropa Kulon lan kabangkitan ing sajeroning mangsa Neoklasik ing abad ka-18 lan ka-19 ing Éropa lan Amérika
Hagia Sophia Hagia Sophia Basa Yunani:Ἁγία Σοφία; "Kawicaksanan Suci", Basa Turki:Ayasofya, Basa Latin:Sancta Sophia utawa "Sancta Sapientia") iku panggonan, tilas gréja,mesjid, musiyum, banjur dadi mesjid malih, ing Istanbul, Turki
Misuwur kanthi mustaka/kubah kang gedhé, wangunan iki dianggep lambang utawa conto Arsitèktur Bizantium
Wangunan iki dadi katedral kang gedhé dhéwé sadonya sadurungé ana Katedral Sevilla
Hagia Sophia ya iku yasan kuna panilasan saka kamaharajan Romawi wetan, kang ana ing tengah-tengah kuta Konstantinopel.Wangunan Konstantinopel sadurungé kanthi jéneng Byzantium Constantinopel (280-337),kanthi mlakuné jaman semanauga ganti dadi jeneng Istanbul, salah sijiné kuta kang misuwur ana ing Turki
Hagia Sophia kanggo Greja ana ing umat Kristen wétan kang digawé Konstantius ya iku putrané Kaisar Konstantinus Agung, wiwitane awujud Basilika kang ditahbisake ing taun 360
Gréja iki ngalami arubah wujud saka bangunané amarga kobongan lan lindhu
Ing masa kaisar Yustinianus (527-565), Hagia Sophia kang nglambangaké kajayaan kamaharajan Romawi Wétan diresmikake ana ing tanggal 7 mei 558 lan pangrombakan wujudté yasan ana ing awal abad-14
Sajeroning Contstantinopel tiba ana ing tangan bala Islam kang di pimpin ana ing Mehmed II(Muhammad al-Fatih), pamaréntahan taun 1444-1446 lan 1451-1481 ing tanggal 27 mei 1453, jeneng kuta diganti dadi Qustantaniyyeh ("Kostantiniyye") lan didadèkaké ibu kutha Kesultanan Utsmaniyah
Sajeroning Constantinopel bisa direbut, Sultan Muhammad al-Fatih ngumandangake takbir lan nglakuni Shalat
Gréja Aya Sofia didadèkaké Mesjid lan dikenal karan mesjid Aya Sofia (Hagia Sophia)
Sajeroning limang abad dadi mesjid, panguasa Turki kang jenenge Mustafa Kemal Atatürk ndadèkaké mesjid Aya Sofia dadi musiyum ing sajeroning pangawasan pamaréntah
Pungkasane ing tanggal 10 Juli 2020, pengadilan dhuwur Turki mbatalake keputusan 1943 sing ngganti status Hagia Sophia dadi museum
Bebarengan karo keputusan kasebut, ing tanggal sing padha Presiden Turki Recep Tayyip Erdogan ngetokake dekrit kang unine," Hagia Sophia bali menyang guna asline minangka papan ngibadah Muslim
Ngibadah pisanan bisa ditindakake wiwit 24 Juli." Sanajan wis diowahi dadi mesjid, Hagia Sophia tetep mbukak kanggo umum kang pengin plesir menyang Hagia Sophia
Sawetara negara barat ora sarujuk ana kedadeyan iki, kayata Yunani lan Vatikan, nanging ana uga umat Kristen kang sarujuk amarga pamrentah Turki nduweni hak marang Hagia Sophia
Exterior Interior Galeri Ndhuwur Èleèn Islam Lukisan sajarah
Masjid Biru Masjid Biru utawa Masjid Sultan Ahmed (Basa Turki: Sultanahmet Camii) iku sawijining masjid ing kutha Istanbul, kutha gedhé dhéwé ing Turki lan minangka kutha krajan Kasultanan Utsmaniyah (saka 1453 nganti 1923)
Masjid iki uga dikenal kanthi jeneng Masjid Biru amarga kapungkur interioré awarna biru
Masjid iki dibangun antara taun 1609 lan 1616 saka printahé Sultan Ahmed I, kang banjir dadi jeneng masjid mau
Sultan Ahmed disarèkaké ing halaman masjid iki
Masjid iki dumunung ing kawasan tuwa dhéwé ing Istanbul, lan ing sadurungé taun 1453 minangka pusat Konstantinopel, kutha krajan Kakaisaran Bizantin/Bizantium
Dunungé uga cedhak situs kuna Hippodrome, sarta uga cedhak karo gréja/masjid (Hagia Sophia) kang saiki wis dadi musiyum
Ora adoh saka kana dumunung Pura Topkapı, panggonan para Sultan Utsmaniyah nganti ytaun 1853 lan ora adoh saka pasisir Selat Bosporus
Dideleng saka sagara, kubah lan menarané ndominasi cakrawala kutha Istanbul
Masjid iki dikenal kanthi jeneng "Masjid Biru" amarga warna cèt interioré kang didominasi warna biru
Nanging warna biru mau dudu péranganing dékor asli masjid, mula cèt mau banjur diilangaké
Saiki, interior masjid iki ora katon awarna biru
Arsitek Masjid Sultan Ahmed, Sedefhar Mehmet Aga, diwènèhi mandat supaya ora kudu hémat biaya jroningm nyipta papan ngibadah umat Islam kang gedhé lan éndah iki
Struktur dhasar yasan iki mèh awangun kubus, ukuran 53 x 51 mèter
Kayadéné masjid-masjid liyané, masjid iki diarahaké supaya wong kang ngayahi Salat bisa madhep Ka'bah ing Makkah, kanthi "mihrab" dumunung ana ing ngarep.
Pura Topkapı Pura Topkapı (Basa Turki: Topkapı Sarayı) iku pura ing Istanbul, Turki, kang dadi panggonan resmi lan utama ing kutha kanggo Sultan Ottoman, wiwit taun 1465 nganti 1853
Pura iki saiki minangka panggonan acara-acara nagara lan dadi obyèk turisme
Jeneng pura iki kanthi barès tegesé Pura Kori Mriyem amarga pernahé cedhak gerbang mau
Olèhé yasa wiwit ing taun 1459, saka printahé Sultan Mehmed II, kang nundhukaké lan nguwasani Byzantine Konstantinopel
Pura iki awujud komplèk dumadi saka papat lapangan utama lan yasan cilik-cilik
Ing jaman keemasan minangka panggonané Sultan, pura iki dipanggoni déning 4,000 jiwa, ing tlatah kang amba banget kanthi pasisir kang dawa
Komplèks iki wis dijembaraké kanthi rénovasi amarga anané lindhu ing taun 1509 lan kobongan ing taun 1665.
Selat Bosporus Bosporus (basa Yunani: "Βόσπορος") iku siji selat kang misahaké Turki pérangan Éropah lan pérangan Asia, ngubungaké Sagara Marmara karo Sagara Ireng
Selat iki dawané 30 km, lan ambané maksimum 3.700 mèter ing sisih lor, lan minimum 750 mèter antara Anadoluhisarı lan Rumelihisarı
Jeroné antara 36 nganti 124 mèter
Ing gisiling selat iki sing ndunungi padhet, salah siji kuthné ya iku Istanbul
Ana loro kreteg kang nyebrangi Selat Bosporus, kang kapisan ya iku Kreteg Bosporus kang dawané 1.074 mèter lan rampung dibangun taun 1973
Sijiné, ya iku Kreteg Fatih Sultan Mehmet, dawané 1.090 mèter lan dirampungaké ing taun 1988 watara 5 km sisih loré kreteg kang pisanan
Marmaray siji trowongan sepur isih sajeroning [embangunan lan bakal dirampungaké taun 2008
Watara 1.400 mèter saka trowongan iki dumunung ana ing sangisoré selat, watara 55 mèter jeroné.
Grand Bazaar Grand Bazaar (utawa Covered Bazaar, Basa Turki: Kapalıçarşı ("Covered Bazaar") ) ing Istanbul iku sawijining pasar katutup kang gedhé dhéwé ing donya kanthi punjul 58 dalan lan 4,000 toko, lan dikunjungi déning 250,000 nganti 400,000 tamu saben dinané
Pasar iki misuwur bab mas-masan, grabah, bumbu, lan toko karpet
Toko-toko ing Grand Bazaar diklompokaké miturut jinis barang dagangan, kanthi aréa mirunggan kanggo jakèt kulit, mas-masan lsp
Grand Bazaar duwé papat gerbang utama dumunung ing loro dalan utama
Sagara Ireng Sagara Ireng iku sagara kang dumunung ing antarané Éropa kidul-wétan lan Asia Cilik utawa Anatolia
Sagara iki kahubung karo Sagara Tengah déning Selat Bosporus lan Sagara Marmara, lan karo Sagara Azov déning Selat Kerch
Ana lebon banyu saka sagara Tengah liwat Selat Bosporus watara 2000 km³ per taun, déné lebon banyu tawa saka tlatah saubengé, mligi saka Éropa Tengah lan Wétan Tengah, gunggungé watara 320&kmsup3; per taun
Kali paling wigati kang banyuné lumebu ing Sagara Ireng ya iku Kali Donau
Sagara Ireng nduwèni wewengkon 422.000 km² lan jero maksimum 2.210 m
Nagara kang wewatesan karo Sagara Ireng ya iku Turki, Bulgaria, Romania, Ukraina, Ruslan, Georgia lan Ujung Krim ing Républik Otonomi Ukraina
Kutha wigati ing pesisir kalebu: Istanbul (biyèn Konstantinopel lan Bizantium), Burgas, Varna, Constanţa, Yalta, Odessa, Sevastopol, Kerch, Novorossiysk, Sochi, Sukhumi, Batumi, Trabzon, Samsun.
Sagara Aegea Sagara Aegea Basa Yunani: Αιγαίο Πέλαγος, "Aigaío Pélagos"; Basa Turki: Ege Denizi, "Adalar Denizi") iku sagara anakané Sagara Mediterranean, dumunung antara Balkan kidul lan Ujung Anatolia, lan antara Yunani lan Turki
Ing sisih lor, sagara iki kahubung karo Sagara Marmara lan Sagara Ireng déning Selat Dardanela lan Bosporus
Pulo-pulo kang ana ing Sagara Aegea akèh banget lan kalebu ing tlatah periphery kidul (Yunani), kalebu Kreta lan Rhodos
Sapérangan dumumunung ing tlatah Turki, dumadi saka sangang provinsi ing kidul-kulon Turki